google/wiki40b huggingface dataset:
Intrón

Intrón je oblasť DNA a pre-mRNA, ktorá sa neprekladá do proteínu, ale vystrihuje sa v priebehu tvorby mRNA mechanizmom zvaným splicing (zostrih). Spolu s exónmi tvorí základ génu.

Výskyt

Intróny môžeme bežne nájsť v genómoch organizmov z nadríše Eukaryota, kam sa zaraďujú napríklad všetky rastliny, živočíchy a pod. Intróny však boli objavené i u archeí (najmä v génoch pre rRNA a tRNA, ale aj v génoch kódujúcich proteíny), v niekoľkých prípadoch aj u baktérií.

Vznik a evolučné dôsledky

Význam intrónov nie je úplne jasný. Existuje niekoľko teórií, ktoré vysvetľujú ich vznik a význam.

Parazitický pôvod

Intróny mohli byť pôvodne genómoví paraziti typu vírusov a transpozónov, ktoré bunke neprinášajú úžitok, iba sa množia tým, že sa nakopírujú a vložia sa na ďalšie miesto v genóme hostiteľa. V populácii sa šíria vertikálne, t.j. z rodiča na potomka. Niektoré intróny sú schopné autosplicingu, vďaka čomu sa dokážu vystrihnúť z mRNA bez cudzej pomoci. Aby intróny nezabíjali bunky, musia sa vedieť v priebehu translácie inaktivovať, na čo slúži práve splicing.

Zvýšenie evolučného potenciálu

Podľa tejto teórie umožňujú intróny účinnejší vznik nových génov prestavbou starých. Intróny sa v génoch nachádzajú v oblastiach, ktoré oddeľujú jednotlivé proteínové domény. Taktiež môžu uskutočňovať crossing-over tým, že znižujú pravdepodobnosť rekombinácie "vo vnútri" génovej sekvencie a tým i poškodenie génu postihnutím čítacieho rámca (pozri mutácia).

Napojenie histónov

Táto hypotéza predpokladá schopnosť posúvať históny po DNA tak, že regulujú vystavenie regulačných miest génu podľa toho, či je regulačná sekvencia namotaná na histón, alebo sa nachádza v cytoplazme.
Vlajka Rakúska

Vlajka Rakúska – tvoria ju tri vodorovné pruhy, červený, biely a červený. Jej vzor aj farby odpovedajú historickému štítu zo štátneho znaku.
Vlajka patrí k najstarším na svete a podľa legendy, ktorá popravde vznikla až v neskorom stredoveku, bojoval babenberský vojvoda Leopold V. v križiackom ťažení roku 1191 pri Akko vo Svätej zemi tak udatne, že po boji bolo jeho biele bojové oblečenie úplne od krvi. Keď si však zložil opasok, odev pod ním nebol krvou dotknutý. Jedinečný pohľad, ktorý sa mu naskytol, prijal za svoju symboliku, ako farby, tak aj rozloženie.
Roku 1786 sa stala červeno-bielo-červená vlajka rakúskou vojnovou, štátnou a do roku 1869 obchodnou vlajkou (bola ešte doplnená štítom s korunou), v rakúsko-uhorskej monarchii bola rakúskou národnou vlajkou.
Od roku 1918 je rakúskou národnou vlajkou; keď je doplnená štátnym znakom v bielom pruhu ide o vlajku štátnu.
Majstrovstvá sveta v basketbale žien 2018

Organizátor

Do hlasovania, ktoré započalo v októbri 2014, o organizátora turnaja MS sa zapojili kandidatúry 2 krajín – Španielska a Izraela. V decembri 2014 FIBA rozhodla hlasovaním o udelení práva dať organizovať MS 2018 Španielsku. Hlasovanie dopadlo pomerom hlasov 18 : 5 pre Španielsko. Zápasy sa odohrali iba v dvoch arénach: Pabellón Insular Santiago Martín a Pabellón Municipal de Deportes Quico Cabrera.
Saint-Brieuc-de-Mauron

Poloha

Obec má rozlohu 14,35 km². Najvyšší bod je položený 113 m n. m. a najnižší bod 52 m n. m.

Obyvateľstvo

Počet obyvateľov obce je 354 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gena Rowlandsová

Životopis

Narodila sa ako Virginia Cathryn Rowlands v Madisone vo Wisconsine. Jej matkou bola Mary Allen, ktorá pracovala ako príležitostná herečka, známa pod menom Lady Rowlands a jej otcom bol Edwin Myrwyn Rowlands, bankár a štátny zákonodarca waleského pôvodu. Jej otec bol členom progresívnej strany Wisconsinu. Mala jedného brata Davida.
Gena žila vo Wisconsine do roku 1939, kým sa spoločne s rodinou nepresťahovali do Washingtonu D.C., keď jej otec dostal ponuku pracovať na americkom ministerstve poľnohospodárstva. V roku 1942 sa zase presťahovali do Wisconsinu, tento krát do Milwaukee a neskôr do Minneapolis v Minnesote.
Na škole bola známa nielen svojou krásou ale tým že bola veľmi obľúbenou študentkou. Po čase odišla do New Yorku študovať drámu na Americkej akadémii dramatických umení.

Kariéra

Svoju hereckú kariéru začala menšími epizódnymi rolami v niekoľkých seriáloch v polovici 50. rokov. Filmová rola však prišla až v roku 1958, v komédií The High Cost Of Loving. V roku 1971 získala úlohu úzkostnej kurátorky múzea moderného umenia Minnie More v komédií Minnie and Miskowitz. Za svoj herecký výkon bola nominovaná na New York Film Critics Circle.
Filmový úspech jej zaručil aj film A Woman Under the Influence, kde si zahrala po boku herca Petra Falka. Za svoj herecký výkon si zaslúžila niekoľko ocenení, napríklad na Academy Awards, Zlatý glóbus či San Sebastián IFF. Vo filme si tiež zahrala aj jej mama, Lady Rowlandsová. Ďalej sa objavila vo filmoch ako Opening Night (1977), Brink's Job, The (1979) či Gloria (1980). Za film Gloria, kde stvárnila bývalú mafiánsku milenku sa stal jedným z jej najúspešnejších filmov. Získala tiež svoju druhú nomináciu na Academy Awards, Zlatý glóbus či iné.
Veľmi často na filmoch spolupracovala so svojim manželom Johnom Cassavetesom. Jeden z posledných filmov, na ktorých spoločne pracovali, bol film Love Streams. V roku 1988 si zahrala vo filme Woodyho Allena, Another Woman spoločne s Miou Farrowovou. Gena vo filme stvárnila profesorku stredného veku, ktorá hľadá cestu svojho Ja a využíva terapeutické sedenia jednej ženy, ktorú stvárnila Mia Farrowová.
V 90. rokoch si zahrala v niekoľkých filmoch ako Silent Cries (1994), Something to Talk About (1995), Hope Floats (1998), Playing by Heart (1998) a iné.
V roku 2002 si po boku Juliette Lewisovej a Umy Thurmanovej zahrala v Hysterical Blindness. V roku 2004, si zahrala menšiu rolu v romantickej komédií The Notebook, kde si zahrala staršiu Ally, ktorú v mladom podaní stvárnila Rachel McAdamsová. Film režíroval jej syn, Nick Cassavetes. O rok neskôr si zahrala v thrillery s Kate Hudsonovou, The Key. Od roku 2006 sa objavila v niekoľkých seriáloch a v zopár nezávislých filmoch. V roku 2017 bol o nej natočený dokumentárny film Gena Rowlands - Unabhängig im Kino und im Leben.

Osobný život

Bola dva krát vydatá. S prvým manželom, režisérom a hercom Johnom Cassavatesom, má tri deti. Manželstvo trvalo od apríla 1954 do februára 1989, kedy Cassavetes zomrel. Druhý raz sa vydala v roku 2012 za podnikateľa Roberta Forresta.
Saint-Béron

Poloha

Obec má rozlohu 8,66 km². Najvyšší bod je položený 573 m n. m. a najnižší bod 254 m n. m.

Obyvateľstvo

Počet obyvateľov obce je 1 535 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dcéra

Dcéra je dieťa, potomok ženského pohlavia .
Saint-Pois (obec)

Poloha

Obec má rozlohu 7,78 km². Najvyšší bod je položený 289 m n. m. a najnižší bod 73 m n. m.

Obyvateľstvo

Počet obyvateľov obce je 496 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Altheim (pri Ehingene)

Geografia a poloha

Obec Altheim leží na okraji pohoria Švábska Jura a na okraji údolia rieky Dunaj, na juhozápad od mesta Ulm blízko mesta Ehingen.
Obec susedí na severe s mestom Schelklingen, na východe s mestom Erbach, na juhu s mestom Ehingen a na západe s obcou Allmendingen.

Politika

V roku 1971 bolo dohodnuté spoločné správcovstvo obce so susednou obcou Allmendingen. Starosta Robert Rewitz je súčasne aj starosta obce Allmendingen.
Dezider Németh

Zo života

Mestu zostal verný počas celého svojho života, o čom svedčí jeho bohatý umelecký archív. Ako sám hovorí " ak by sme mali zobrať do rúk každú jednu fotografiu, potrebovali by sme niekoľko rokov..."
K fotografovaniu sa dostal ako 8-ročný vďaka svojím starším bratom s fotoaparátom Agfa. Intenzívnejšou fotografickou činnosťou sa začal zaoberať koncom päťdesiatych rokov a svojou prvou výstavou sa predstavil verejnosti v roku 1962. V roku 1966 založil v novootvorenom Dome odborov v Šuranoch Foto film klub a až do roku 1978 bol jeho predsedom.
Popri fotografovaniu sa venoval amatérskemu filmu, a to tak kvalitne, že si ho Československá televízia vybrala za stáleho profesionálneho spolupracovníka - filmového spravodajcu. V úlohe kameramana pôsobil takmer dvadsať rokov a zaznamenal veľa zaujímavých podujatí zo života Novozámockého okresu. Za túto prácu si vyslúžil niekoľko ocenení Zväzu slovenských novinárov.
Huttenheim

Poloha

Obec má rozlohu 12,55 km². Najvyšší bod je položený 162 m n. m. a najnižší bod 156 m n. m.

Obyvateľstvo

Počet obyvateľov obce je 2 461 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Wales Rally of Great Britain

Názvy

Od začiatku rely v roku 1932 až do roku 1997 bolo známe ako RAC Rally (z toho do 1969 RAC Rally, 1970 až 1973 presnejšie Daily Mirror RAC Rally a 1974 až 1992 presnejšie Lombard RAC Rally). Od roku 1998 sa volá Rally of Great Britain (z toho 1998 - 2002 presnejšie Network Q Rally of Great Britain a od 2003 presnejšie Wales Rally of Great Britain, okrem roku 2009 kedy aj dlhý názov znel len Rally of Great Britain). "Wales" znamená, že sponzorom je waleská vláda.
Saint-Denis-Combarnazat

Poloha

Obec má rozlohu 10,21 km². Najvyšší bod je položený 407 m n. m. a najnižší bod 300 m n. m.

Obyvateľstvo

Počet obyvateľov obce je 217 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Xubuntu

Inštalácia softvéru

Xubuntu sa dá jednoducho rozšíriť pomocou apt-get, pričom je hneď prítomný grafický nástroj Synaptic. Xubuntu je zároveň jediná derivácia, ktorá má metabalík build-essentials, kde je zahrnutý najdôležitejší softvér pre kompilovanie zo zdrojových kódov. Xubuntu používa rovnaké balíčky, ako ktorákoľvek iná oficiálna derivácia Ubuntu.

Neslobodný softvér

Xubuntu je ako ostatné ubuntu distribúcie debianovského typu a to znamená silný príklon k slobodnému softvéru. Neslobodný softvér nie je primárne prítomný v tejto distribúcii. Dôvodom sú licenčné zmluvy. Doinštalovanie neslobodného softvéru, ako napríklad niektoré multimediálne kodeky alebo Flash Player, urobíte priamo v aplikácii Synaptic. Niektoré programy, opierajúce sa o aj proprietárny softvér, majú však tieto vlastnosti v štandardných deb balíčkoch vypnuté. Príkladom môže byť nástroj na prístup do databáz tOra, ktorý keď chceme používať aj na prístup do proprietárnej databázy Oracle, musíme ho inštalovať trošku zložitejším spôsobom .

Xfce 4.4

Odľahčené rozhranie, ktoré pracuje rýchlejšie ako KDE alebo Gnome. Zároveň má však menej funkcií a jednoduchšie programové vybavenie. Xfce má množstvo pluginov, ktoré sa dajú taktiež doinštalovať cez Synaptic. Doinštalovaním Xfce do ktorejkoľvek oficiálnej distribúcie Ubuntu vlastne dostaneme plnohodnotné Xubuntu, a pritom sa nepoškodí predchádzajúca distribúcia. Pri prihlasovaní si môžeme vybrať, aké grafické rozhranie chceme použiť. Je teda možné nainštalovať všetky oficiálne distribúcie založené na Ubuntu na jednom oddieli pevného disku.
Arrancy (Aisne)

Polohopis

Arrancy má rozlohu 5,57 km². Najvyšší bod je položený 209 m n. m. a najnižší bod 100 m n. m.

Obyvateľstvo

Arrancy má 48 obyvateľov (2009).
Graf vývoja obyvateľstva:
Zdroje: INSEE
Petr Rada (futbalista)

Hráč

V rokoch 1979 - 1988 bol hráčom klubu Dukla Praha. Krátko hral v nemeckých kluboch Fortuna Düsseldorf a Rot-Weiss Essen. Rok pôsobil v kanadskom klube Toronto Blizzard, pol roka hral za Jahn Regensburg a FK Chmel Blšany. V roku 1993 sa na dva roky vrátil do klubu Fortuna Düsseldorf. Hráčsku kariéru zakončil v Bohemians Praha v roku 1996. Odohral 11 reprezentačných zápasov, v ktorých dal dva góly.

Tréner

Trénerskú kariéru začal v roku 1996 ako asistent vo Fortune Düsseldorf. Od sezóny 1997/98 pôsobil ako asistent v Slavii Praha a krátko aj ako hlavný tréner. V ročníku 2000/01 bol trénerom v FK Teplice, v ďalšom roku vo Viktorii Plzeň. V ročníku 2003/04 trénoval FK Jablonec a v sezóne 2007/08 opäť FK Teplice.
Od sezóny 2006/07 pôsobil ako asistent Karla Brücknera pri reprezentácii Českej republiky. Po jeho odstúpení bol 17. júla 2008 vedením Českomoravského futbalového zväzu vybraný ako nový hlavný tréner národného mužstva.
Severomujský tunel

Severomujský tunel (rus. Северомуйский туннель) je železničný tunel na Bajkalsko-amurskej magistrále v severozápadnom Buriatsku v Rusku. Je pomenovaný podľa Severomujského hrebeňa, ktorým prechádza.
Tunel je dlhý 15 343 metrov a je tak najdlhším tunelom v Rusku. V prevádzke je od 5. decembra 2003.

Dejiny

Stavba začala v roku 1978. Tunel bol razený cez veľmi nestabilnú skalu. Veľkým problémom bola podzemná voda. Keď bolo jasné, že tunel nebude dokončený včas, bol narýchlo postavený 28 km obchvat, ktorý bol dokončený v roku 1987. Po tomto obchvate sa malo jazdiť maximálnou rýchlosťou 15 km/h a preprava cestujúcich bola zakázaná. O dva roky neskôr bol preto postavený druhý, 54 km obchvat, po ktorom už ľudia mohli byť prevážaní. Obchvat zahŕňal dva ďalšie tunely a mnoho mostov.
Dobšinský kopec

Prístup

Vedie ním červeno a žlto značená turistická trasa a zeleno značená cyklotrasa.
Le Châtelet-en-Brie

Poloha

Obec má rozlohu 22,71 km². Najvyšší bod je položený 113 m n. m. a najnižší bod 57 m n. m.

Obyvateľstvo

Počet obyvateľov obce je 4 413 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Humberville

Poloha

Obec má rozlohu 6,44 km². Najvyšší bod je položený 411 m n. m. a najnižší bod 269 m n. m.

Obyvateľstvo

Počet obyvateľov obce je 63 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Boupère

Poloha

Obec má rozlohu 43,48 km². Najvyšší bod je položený 155 m n. m. a najnižší bod 67 m n. m.

Obyvateľstvo

Počet obyvateľov obce je 2 898 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slivka guľatoplodá ringlotová

Slivka guľatoplodá ringlotová (iné názvy: slivka ringlotová, slivka domáca talianska, ringlota, bluma; lat. Prunus insititia subsp. [alebo var. alebo convar.] italica, Prunus domestica subsp. rotunda, Prunus domestica subsp. italica, Prunus domestica subs. insititia var. italica) je taxón (najčastejšie hodnotený ako poddruh či varieta) zaraďovaný v závislosti od autora buď do druhu slivka guľatoplodá (=sliva, lat. Prunus insititia) alebo do druhu slivka domáca (Prunus domestica), pričom oba druhy patria do (akokoľvek definovaného) rodu slivka (Prunus).
Plod slivky guľatoplodej ringlotovej sa nazýva ringlota.

Charakteristika

Plody sú výborným  stolovým aj konzervárenským ovocím. Sú veľké 3-5 cm. O ich sfarbení pozri vyššie pod Systematika.  Stredné oplodie (mezokarp) je šťavnaté, sladké. Kôstka je oddeliteľná od stredného oplodia. Konáre sú plstnaté. Listy sú obojstranne plstnaté. Rastlina sa pestuje v záhradách v početných kultivaroch.
Janvry (Marne)

Poloha

Obec má rozlohu 1,94 km². Najvyšší bod je položený 211 m n. m. a najnižší bod 99 m n. m.

Obyvateľstvo

Počet obyvateľov obce je 123 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Megalosaurus

Dejiny

Megalosaurus je po zube sauropóda opísaného ako Rutellum implicatum (opísaný v roku 1699) druhý vedecky popísaný dinosaurus. Jeho prvé pozostatky boli nájdené v roku 1676, o rok neskôr boli v Natural History of Oxfordshire Robertom Plotom identifikované za časť stehennej kosti akéhosi obra. V roku 1763 ju Richard Brookes pomenoval ako Scrotum humanum, pretože výzorom pripomínala dvojicu mužských semenníkov. Neskorší autori však toto pomenovanie, hoci by malo mať z historického hľadiska prednosť pred menom Megalosaurus, nepovažujú za seriózne. Samotná časť stehennej kosti bola neskôr stratená, ale jej detailná ilustrácia svedčí, že naozaj patrila megalosaurovi.
Začiatkom 19. storočia boli objavené ďalšie pozostatky megalosaura, ktoré vyústili v jeho opis Williamom Bucklandom v roku 1824. Buckland mal k dispozícii časť sánky, niekoľko stavcov, fragmenty panvy, lopatky a končatín. Nepriraďoval už pozostatky megalosaura obrovi, v megalosaurovi totiž videl obrovského príbuzného dnešných jašterov. Až o niekoľko rokov neskôr bol vytýčený pojem dinosaurus.

Opis

Megalosaurus predstavoval svojho času, počas strednej a začiatkom vrchnej jury, jedného z najväčších predátorov. Mal veľkú podlhovastú hlavu s dlhými zubami, svalnatý, no ohybný krk, krátke trojprsté predné končatiny, dlhé zadné končatiny nesúce váhu celého tela a chvost vyvažujúci prednú časť tela.
Pôvodne bol bežne zobrazovaný ako štvornohý živočích. Neskoršie nálezy však túto predstavu vyvrátili.
Morelia

Dejiny

Mesto bolo založené v roku 1541 na pokyn prvého vicekráľa v Novom Španielsku Antonia de Mendoza. V predkolumbovskom období sa miesto nazývalo Guayangareo, v prvých rokoch európskej kolonizácie dostalo názov Ciudad de Mechuacán, ale už v roku 1545 bolo premenované na Valladolid podľa rovnomenného španielskeho mesta. Názov Morelia dostalo mesto až v roku 1828 po jednom z vodcov mexickej vojny za nezávislosť a tunajšom rodákovi José María Morelosovi.
Od roku 1991 je historické centrum zapísané na zozname svetového dedičstva UNESCO. Vystavané v 16. storočí je ukážkovým príkladom španielskej renesančnej architektúry obohatenej o prvky pôvodného mezoamerického umenia. Táto zástavba bola následne doplnená o stavby v barokovom či neoklasicistickom štýle.
Ján Vrťo

Životopis

V rokoch 1934-1937 navštevoval meštiansku školu, 1937-1939 učňovskú školu v Banskej Bystrici, kde sa vyučil aj za knihára.
V rokoch 1937-1941 knihár v Banskej Bystrici, typograf vo Zvolene. 1949-1952 administrátor, 1953-1954 redaktor, 1954-1963 šéfredaktor Smeru v Banskej Bystrici, 1963-1968 politický pracovník Stredoslovenského KV KSS v Banskej Bystrici, 1968-1978 opäť šéfredaktor Smeru. Účastník SNP, podieľal sa na tvorbe 4 povstaleckých periodík. Pôsobil pri organizovaní krajskej tlače v Banskobystrickom, resp. Stredoslovenskom kraji. Politickými článkami prispieval do denníkov Smer a Pravda.
Liliensternus

Znaky

Liliensternus pripomínal príbuzný rod Coelophysis. Mal podlhovastú hlavu, krátke predné končatiny, dlhé zadné končatiny, na ktorých behal a chvost, ktorý vyvažoval prednú polovicu tela. Oproti rodu Coelophysis však mal v pomere k telu vyššiu a väčšiu hlavu, pevnejšiu stavbu tela a pri niektorých formách (zrejme samcoch) aj dvojitý nízky kostený hrebeň na hlave, podobný ako mal neskoršie žijúci rod Dilophosaurus dorastajúci do zhruba rovnakej veľkosti. Niektorými znakmi na kostre pripomína skupinu Tetanurae.

Dravosť

V prípade rodu Liliensternus šlo o veľmi nebezpečného tvora aj napriek tomu, že nebol práve najlepším bežcom. Jednu jeho kostru našli vedci spolu s kostrou jedinca rodu Plateosaurus, pričom oba dinosaury zrejme zahynuli počas vzájomného súboja. Liliensternovi sa muselo podariť oddeliť plateosaura od jeho stáda a potom na neho zaútočiť. Napriek tomu, že bol plateosaurus zrejme sám, nešlo o ľahký súboj, keďže ako mohutný bylinožravec vážil plateosaurus až tri – štyri tony, teda oveľa viac ako útočník. Osemmetrový plateosaurus sa navyše vedel brániť veľkými pazúrmi predných končatín a tak musel byť súboj týchto dvoch zvierat veľkou show. Zo skamenelín však nevieme, či nebol plateosaurus náhodou chorý alebo zranený. Okrem veľkých dlhokrkých prosauropódov (príp. sauropódov) sa liliensternus živil aj stredne veľkými, pripadne aj menšími živočíchmi.

Liliensternus na Slovensku

Je pravdepodobné, že liliensternus obýval na rozhraní triasu a jury aj územie dnešného Slovenska. Vo Vysokých Tatrách boli totiž nájdené skamenené stopy veľkého dravého dinosaura (podľa stôp  asi 4 metre dlhého) pomenovaného pôvodne Coelurosaurichnus tatricus (meno sa však medzinárodne neujalo, namiesto neho býva používané rodové meno Eubrontes). Keďže boli datované do doby výskytu liliensterna, je veľmi pravdepodobné, že patrili nedospelému jedincovi tohto rodu. Žiaden iný rovnako veľký dravý dinosaurus nie je z rovnako starých európskych sedimentov dosiaľ známy.
Ambeyrac

Poloha

Obec má rozlohu 11,24 km². Najvyšší bod je položený 344 m n. m. a najnižší bod 141 m n. m.

Obyvateľstvo

Počet obyvateľov obce je 182 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
The Piper at the Gates of Dawn

O albume

Názov albumu pochádza zo siedmej kapitoly Sydovej obľúbenej knihy Kennetha Grahama "The Wind in the Willows“. Piper je album, na ktorom je kompletne prezentovaný zvuk skupiny Pink Floyd barretovskej éry (najtypickejším dielom je „Interstellar Overdrive“), ktorý v neskoršej dobe po Sydovom odchode postupne zanikal vplyvom prenikania autorských nápadov Davida Gilmoura a a neskoršej až hegemónie Rogera Watersa. Na tomto albume sa nachádza prvá nahrávka Watersovej kompozície pod názvom „Take Up Thy Stethoscope And Walk“. O skladbe „Bike“ hovorí producent Norman Smith, že to bola posledná pesnička, ktorú Syd Barrett nahrával pri plnom vedomí (nebol pod vplyvom LSD). Skladba „Gnome“ je čiastočne inšpirovaná knihou J.R.R. Tolkiena „Pán prsteňov“, je o ceste hobita Froda, ktorý sa pobral na cestu za veľkým dobrodružstvom.
Album bol nahrávaný počas mesiaca február 1967 v štúdiu 3 na Abbey Road v tom istom čase ako bol nahrávaný album Sgt. Pepper’s Lonely Hearts Club Band od skupiny The Beatles. Na začiatku bol producentom nahrávania albumu Joe Boyd, ktorý bol nekompromisne vyhodený. Novým producentom albumu sa stal Norman Smith, člen tímu vydavateľstva EMI, ktorý do roku 1965 produkoval všetky nahrávky skupiny The Beatles. Smithove predstavy boli o viac popovejšom charaktere albumu, občas sa ho pri nahrávaní pokúsil kritizovať. Nakoniec bol aj tak odsúdený spolupracovať aj na nasledujúcom albume (A Saucerful of Secrets). Neskôr sa vyjadroval o tomto období, že to bolo pre neho skutočné peklo. Prvými dvoma nahrávkami albumu boli „Interstellar Overdrive“ a „Matilda Mother“. Boli to dva potencionálne single pre tento album. Norman mal problém so znením skladieb. Hlavne skladby „Insterstellar Overdrive“ a „Astronomy Domine“ mali silné prvky undergroundu, bolo v nich mnoho improvizácií a zvukových experimentov Ricka Wrighta, ktorý mal v tom období v obľube experimentovanie so spätnou väzbou zvukov organu Farfisa.

História vydávania albumu

Prvé monofónne LP bolo vydané v auguste 1967, o mesiac neskôr bola vydaná stereofónna verzia. V rebríčkoch Spojeného kráľovstva album dosiahol šiestu pozíciu. Verzia pre USA mala jednoduchý názov Pink Floyd a dosiahla 131. pozíciu. V americkej verzii boli skladby „Astronomy Domine“, „Flaming“ a „Bike“ nahradené hitom „See Emily Play“.
Mixovaná stereo verzia albumu na CD bola vydaná v roku 1987. Digitálne remastrovaná verzia CD vyšla v roku 1994 v Spojenom kráľovstve a v júni 1995 v USA.

Zoznam skladieb

Všetky skladby napísal Syd Barrett, ak nie je uvedené inak.
Llo

Poloha

Obec má rozlohu 28,44 km². Najvyšší bod je položený 2 840 m n. m. a najnižší bod 1 319 m n. m.

Obyvateľstvo

Počet obyvateľov obce je 154 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Georges-d’Oléron

Poloha

Obec má rozlohu 46,55 km². Najvyšší bod je položený 30 m n. m. a najnižší bod 0 m n. m.

Obyvateľstvo

Počet obyvateľov obce je 3 497 (2009).
Nasledujúci graf zobrazuje vývoj počtu obyvateľov v obci.
Zdroje: INSEE